Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 752

137. 4. példa A helyzet: Két szupermarketlánc megállapodást köt az összköltségüknek durván 50%-át kitevõ termékek közös beszerzésérõl. A termékek különféle kategóriáinak releváns beszerzési piacain a felek 25 és 40% közötti piaci részesedéssel rendelkeznek, a releváns eladási piacon (feltételezve, hogy csak egy földrajzi piac érintett) 40%-ot érnek el. Még öt jelentõs kiskereskedõ van jelen, egyenként 10—15%-os piaci részesedéssel. A piacra történõ belépés nem valószínû. Elemzés: Valószínû, hogy ez a közös beszerzési megállapodás hatást gyakorol a felek versenytársi magatartására, mert az összehangolás jelentõs piaci erõt biztosítana számukra. Különösen ez a helyzet akkor, ha a belépés valószínûtlen. A magatartások összehangolására való ösztönzés erõsebb, amennyiben a költségek hasonlóak. A felek hasonló haszonrátája további ösztönzést jelent az azonos árak kialakítására. Még amennyiben az együttmûködés eredményesség-növekedéssel jár is, a nagy piaci erõ miatt nem valószínûsíthetõ, hogy mentességet élvezne.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes